CELEX: 62013CA0522
Language: el
Date: 2014-10-09 00:00:00
Title: Υπόθεση C-522/13: Απόφαση του Δικαστηρίου (έβδομο τμήμα) της 9ης Οκτωβρίου 2014 [αίτηση του Juzgado Contencioso-Administrativo n ° 1 de Ferrol (Ισπανία) για την έκδοση προδικαστικής αποφάσεως] — Ministerio de Defensa, Navantia SA κατά Concello de Ferrol (Προδικαστική παραπομπή — Ανταγωνισμός — Κρατικές ενισχύσεις — Άρθρο 107, παράγραφος 1, ΣΛΕΕ — Έννοια του όρου «κρατική ενίσχυση»  — Φόρος ακίνητης ιδιοκτησίας επί οικοδομημένων και μη ακινήτων — Φορολογική απαλλαγή)

8.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 439/12
            
         Απόφαση του Δικαστηρίου (έβδομο τμήμα) της 9ης Οκτωβρίου 2014 [αίτηση του Juzgado Contencioso-Administrativo no 1 de Ferrol (Ισπανία) για την έκδοση προδικαστικής αποφάσεως] — Ministerio de Defensa, Navantia SA κατά Concello de Ferrol
   (Υπόθεση C-522/13) (1)
   
   ((Προδικαστική παραπομπή - Ανταγωνισμός - Κρατικές ενισχύσεις - Άρθρο 107, παράγραφος 1, ΣΛΕΕ - Έννοια του όρου «κρατική ενίσχυση» - Φόρος ακίνητης ιδιοκτησίας επί οικοδομημένων και μη ακινήτων - Φορολογική απαλλαγή))
   (2014/C 439/16)
   Γλώσσα διαδικασίας: η ισπανική
   
      Αιτούν δικαστήριο
   
   Juzgado Contencioso-Administrativo no 1 de Ferrol
   
      Διάδικοι στην υπόθεση της κύριας δίκης
   
   Ministerio de Defensa, Navantia SA
   
      κατά Concello de Ferrol
   
      Διατακτικό
   
   Το άρθρο 107, παράγραφος 1, ΣΛΕΕ έχει την έννοια ότι ενδέχεται να συνιστά απαγορευμένη δυνάμει της διατάξεως αυτής κρατική ενίσχυση η απαλλαγή από φόρο ακίνητης ιδιοκτησίας ως προς έκταση γης που ανήκει στο Δημόσιο και η χρήση της οποίας έχει παραχωρηθεί σε ιδιωτική επιχείρηση το κεφάλαιο της οποίας κατέχει εξ ολοκλήρου το Δημόσιο και από την οποία η εν λόγω επιχείρηση προσφέρει αγαθά και παρέχει υπηρεσίες που μπορούν να αποτελέσουν αντικείμενο συναλλαγών μεταξύ των κρατών μελών σε αγορές ανοικτές στον ανταγωνισμό. Εντούτοις, στο αιτούν δικαστήριο απόκειται να εξακριβώσει αν, από το σύνολο των κρίσιμων στοιχείων της διαφοράς της οποίας έχει επιληφθεί, αξιολογούμενων υπό το πρίσμα της ερμηνείας που παρέχει το Δικαστήριο, η εν λόγω φορολογική απαλλαγή μπορεί να χαρακτηρισθεί ως κρατική ενίσχυση, κατά την έννοια του άρθρου 107, παράγραφος 1, ΣΛΕΕ.
   
      (1)  ΕΕ C 367 της 14.12.2013